### NN 17/2020 (14.2.2020.), Odluka o objavi okvira profesionalnih načela, standarda i smjernica Međunarodne organizacije vrhovnih revizijskih institucija (INTOSAI)

Državni ured za reviziju

422

Na temelju odredbe članka 16. Zakona o Državnom uredu za reviziju (»Narodne novine«, 25/19), glavni državni revizor donosi

ODLUKU

O OBJAVI OKVIRA PROFESIONALNIH NAČELA, STANDARDA I SMJERNICA MEĐUNARODNE ORGANIZACIJE VRHOVNIH REVIZIJSKIH INSTITUCIJA (INTOSAI)

I.

Odredbom članka 19. stavka 4. Zakona o Državnom uredu za reviziju, propisano je da se revizija obavlja na način i prema postupcima utvrđenim okvirom revizijskih standarda Međunarodne organizacije vrhovnih revizijskih institucija (INTOSAI) i Kodeksom profesionalne etike državnih revizora.

II.

Okvir profesionalnih objava Međunarodne organizacije vrhovnih revizijskih institucija (engl. INTOSAI Framework of Professional Pronouncements, dalje u tekstu: IFPP okvir), sastoji se od dokumenata koje je usvojio Kongres Međunarodne organizacije vrhovnih revizijskih institucija (INCOSAI). IFPP okvir ima tri razine: INTOSAI načela, ISSAI standarde i INTOSAI smjernice.

III.

Vrhovna revizijska institucija u Republici Hrvatskoj je Državni ured za reviziju. Prema odredbi članka 54. Ustava Republike Hrvatske, Ured je najviša revizijska institucija koja je samostalna i neovisna u svom radu.

IV.

Okvir profesionalnih objava čine[1](Prema www.issai.org na dan 7. veljače 2020.):

|  |  |
| --- | --- |
| INTOSAI načela (INTOSAI – P) | |
| INTOSAI polazišna načela INTOSAI – P 1-9 | |
| INTOSAI – P 1 | Limska deklaracija |
| INTOSAI osnovna načela INTOSAI – P 10-99 | |
| INTOSAI – P 10 | Meksička deklaracija o neovisnosti vrhovnih revizijskih institucija |
| INTOSAI – P 12 | Vrijednosti i korist vrhovnih revizijski institucija – pokretanje promjena u životu građana |
| INTOSAI – P 20 | Načela transparentnosti i odgovornosti |
| INTOSAI – P 50 | Načela vrhovnih revizijskih institucija sa sudskim ovlastima |

|  |  |
| --- | --- |
| INTOSAI standardi (ISSAI) | |
| Temeljna načela revizije javnog sektora ISSAI 100 – 129 | |
| ISSAI 100 | Temeljna načela revizije javnog sektora |
| Organizacijski zahtjevi za VRI ISSAI 130 – 199 | |
| ISSAI 130 | Kodeks etike |
| ISSAI 140 | Kontrola kvalitete u vrhovnim revizijskim institucijama |
| Financijska revizija | |
| Načela financijske revizije ISSAI 200 – 299 | |
| Standardi financijske revizije ISSAI 2000 – 2899 | |
| Revizija učinkovitosti | |
| Načela revizije učinkovitosti ISSAI 300 – 399 | |
| ISSAI 300 | Načela revizije učinkovitosti |
| Standardi revizije učinkovitosti ISSAI 3000 – 3899 | |
| ISSAI 3000 | Standardi revizije učinkovitosti |
| Revizija usklađenosti | |
| Načela revizije usklađenosti ISSAI 400 – 499 | |
| ISSAI 400 | Načela revizije usklađenosti |
| Standardi revizije usklađenosti ISSAI 4000 – 4899 | |
| ISSAI 4000 | Standardi revizije usklađenosti |
| Drugi angažmani | |
| Načela drugih angažmana ISSAI 600 – 699 | |
| Standardi drugih angažmana ISSAI 6000 – 6499 | |
| Standardi kompetencije (COMP) | |
| COMP 700 – 799 | |
| COMP 7000 – 7499 | |

|  |  |
| --- | --- |
| INTOSAI smjernice (GUID) | |
| Organizacijske smjernice za VRI GUID 1900 – 1999 | |
| GUID 1900 | Smjernice za kolegijalni pregled |
| Dodatne smjernice za financijsku reviziju GUID 2900 – 2999 | |
| Dodatne smjernice za reviziju učinkovitosti GUID 3900 – 3999 | |
| GUID 3910 | Osnovne značajke revizije učinkovitosti |
| GUID 3920 | Proces revizije učinkovitosti |
| Dodatne smjernice za reviziju usklađenosti GUID 4900 – 4999 | |
| Posebne smjernice vezane uz predmet revizije GUID 5000 – 5999 | |
| GUID 5090 | Revizija međunarodnih institucija |
| GUID 5091 | Upute za reviziju međunarodnih institucija |
| GUID 5100 | Smjernice za reviziju IT sustava |
| GUID 5200 | Revizija zaštite okoliša |
| GUID 5201 | Revizija zaštite okoliša u okviru financijske i revizije usklađenosti |
| GUID 5202 | Održivi razvoj i uloga vrhovnih revizijskih institucija |
| GUID 5203 | Suradnja u međunarodnim revizijama zaštite okoliša |
| GUID 5259 | Informacijski sustavi javnog duga |
| GUID 5260 | Upravljanje javnim sredstvima |
| GUID 5270 | Smjernice za sprječavanje korupcije |
| GUIS 5290 | Upute za reviziju razvoja i primjenu ključnih pokazatelja |
| Smjernice za druge angažmane GUID 6500 – 6999 | |
| Dodatne smjernice za kompetencije COMP 7500 – 7999 | |
| Druge smjernice GUID 9000 – 9999 | |
| GUID 9000 | Smjernice za zajedničke revizije vrhovnih revizijskih institucija |
| GUID 9010 | Značaj procesa samostalnog donošenja standarda |
| GUID 9020 | Ocjena javnih politika |
| GUID 9030 | Smjernice i dobra praksa za neovisnost vrhovnih revizijskih institucija |
| GUID 9040 | Načela transparentnosti – dobre prakse |

Međunarodna organizacija vrhovnih revizijskih institucija (INTOSAI) ažurira IFPP okvir i objavljuje na mrežnim stranicama www.issai.org.

V.

Načela, standardi i smjernice IFPP okvira iz točke IV. ove Odluke, objavljuju se na mrežnim stranicama Državnog ureda za reviziju www.revizija.hr.

VI.

Danom stupanja na snagu ove Odluke, prestaje važiti Odluka o objavi okvira revizijskih standarda Međunarodne organizacije vrhovnih revizijskih institucija (INTOSAI) (»Narodne novine«, 31/19).

VII.

Ova Odluka objavljuje se u »Narodnim novinama«, a stupa na snagu 10. ožujka 2020.

Klasa: 012-02/20-01/1

Urbroj: 613-01-01-20-1

Zagreb, 10. veljače 2020.

Glavni državni revizor
 mr. Ivan Klešić, dipl. oec., v. r.